OzLabs/hebrew-wiki-articles huggingface dataset:
עינאב

עינאב (בערבית: عيناب)  היא עיירה בנפת עאליי במערב הר הלבנון שבצפון לבנון. היא צופה לעיר ביירות ונמצאת במרחק של 25 קילומטר ממנה.

== היסטוריה ==
העיירה הוקמה בשנת 1910 ואחת הראשונה בנפת עאליי.

עינאב מזוהה כעיירה בה בוצעו קרבות רבים ברבות השנים. בזמן מלחמת האזרחים הראשונה בלבנון בשנת 1958 נלחמו על שליטה בעיירה הכוחות הדרוזים בראשות כמאל ג'ונבלאט מול הממשל הלבנוני. בזמן מלחמת לבנון הראשונה כוחות חטיבת הצנחנים נלחמו באזור כנגד כוחות סוריים, הכוחות הדרוזים של המפלגה הסוציאליסטית הפרוגרסיבית והפלנגות הנוצריות.

במרץ 1989, חיל האוויר הישראלי תקף בית ספר בעיירה במהלך פעולה נגד בסיס של החזית הדמוקרטית לשחרור פלסטין באזור שלמאן. בפעולה נהרגו 3 אנשים ונפצעו 22 תלמידי בית הספר.
מאוחר יותר באותה שנה צה"ל תקף שוב בעקבות שיגורי רקטות לעבר צפון ישראל.

== קישורים חיצוניים ==

* [https://web.archive.org/web/20090630073544/http://www.ainabmunicipality.gov.lb/ainab/index.htm Ainab municipality website]
== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:לבנון: ערים
קטגוריה:יישובים שהוקמו ב-1910
תיאה (כוכב לכת משוער)

עבודת אמנות המתארת את ההתנגשות בין תיאה ל[[כדור הארץ אשר ככל הנראה גרמה להיווצרות הירח.]]
תֵיאָה (באנגלית: Theia) הוא כוכב לכת משוער שהיה קיים בראשית מערכת השמש. על פי ההשערה המקובלת של ההתנגשות הענקית, התנגש כוכב לכת זה בכדור הארץ הקדום לפני כ-4.533 מיליארדי שנים. תיאה היה בערך בגודלו של כוכב הלכת מאדים. לאחר ההתנגשות בכדור הארץ התקבצו השברים ופסולת החלל של תיאה והתאספו יחד סביב כדור הארץ, מה שיצר את הירח המוקדם. יש מדענים המאמינים שלאחר שהפסולת מההתנגשות עפה הרחק בחלל, נוצרו שני ירחים שונים שמאוחר יותר התמזגו ויצרו ירח יחיד.

==שם==
תיאה הוא על שמה של הטיטאנית תיאה מהמיתולוגיה היוונית. במיתולוגיה היוונית הייתה תיאה אמה של סלנה, אלת הירח. שם אחר לכוכב לכת זה הוא אורפאוס; אומנם נעשה שימוש בשם זה בעבר, אך הוא נשכח במידה רבה.

==מסלול הקפה==
מסלול ההקפה של תיאה סביב השמש עבר בנקודה L4 או L5 של מסלולו של כדור הארץ כיום. תוך כדי תנועת כוכב הלכת המשוער תיאה בתוך מערכת השמש המוקדמת, עמוסת האסטרואידים, הוא צבר מסה וגודלו הגיע בערך לגודלו של מאדים.

==התנגשות==
לאחר שהושפע מפרטורבציה כבידתית על ידי כוכבי הלכת נוגה וצדק, נכנס תיאה למסלול התנגשות עם כדור הארץ הקדום. תיאה התנגש אלכסונית בכדור הארץ ופלט חתיכות פסולת רבות שלו ושל כדור הארץ. על פי השערה אחת, יצרו חתיכות הענק האלו גוף אחד גדול שהתמזג ויצר את מה שמכונה כיום הירח. על פי השערה אחרת, לאחר שחתיכות הפסולת התקבצו ביחד נוצרו שני ירחים שונים אשר הקיפו את כדור הארץ ובסופו של דבר התמזגו ויצרו את הירח. אילו פגע תיאה בכדור הארץ חזיתית, הייתה ההתנגשות מביאה להרס מוחלט של שני כוכבי הלכת, ויוצרת חגורת אסטרואידים זמנית בין מסלולי ההקפה של נוגה ומאדים.

==תאוריות לאורך ההיסטוריה==
משחר האסטרונומיה המודרנית, הוצעו לפחות ארבע השערות למקורו של הירח כגון: גוף יחיד איכשהו חולק לכדור הארץ והירח, הירח נתפס בכוח המשיכה של כדור הארץ (כמו שרוב ירחיהם של כוכבי הלכת השונים במערכת השמש החיצונית נתפסו), כדור הארץ והירח נוצרו בו זמנית כאשר הדיסקה הקדם-פלנטרית גדלה, ותרחיש ההתנגשות הענקית של תיאה. לאחר משימות אפולו המאוישות לירח בסוף שנות השישים ותחילת שנות השבעים של המאה העשרים חזרו האסטרונאוטים מהמשימות עם דגימות של סלעים ואבק מהירח, לאחר בדיקות במעבדה נמצא כי הרכב הסלעים דומה להרכבו של קרום כדור הארץ, השערת המדענים היא כי הסלעים עפו אל תוך החלל כתוצאה מההתנגשות הענקית והתאספו יחד מאוחר יותר בהיווצרות הירח.

==קישורים חיצוניים==

==הערות שוליים==

קטגוריה:כוכבי לכת משוערים
קטגוריה:מערכת השמש
האופרה של לייפציג

חזית בניין האופרה המודרני בלייפציג.
בית האופרה של לייפציג מן הצד.
האופרה של לייפציג (בגרמנית: Oper Leipzig) הוא בית אופרה ולהקת אופרה בכיכר אוגוסטוס בלייפציג, גרמניה.

==היסטוריה==
שנת ייסוד האופרה של לייפציג היא 1693, ומכאן שהיא השלישית לוותק באירופה, אחרי לה פניצ'ה בוונציה, איטליה והאופרה הממלכתית של המבורג בגרמניה. המנצח על רבות מן האופרות המוקדמות הללו בבית האופרה המקורי היה גאורג פיליפ טלמן.

לאופרה של לייפציג אין תזמורת אופרה משלה - תזמורת הגוונדהאוס של לייפציג ממלאת תפקיד זה. הקשר הזה החל בשנת 1766 בביצועי הזינגשפיל Die verwandelten Weiber של יוהאן אדם הילר.

==בית האופרה, 1868==
התיאטרון החדש, בסביבות 1900.
התיאטרון הקודם (Neues Theater, בגרמנית) נחנך ב-28 בינואר 1868 ב"פתיחה ליובל" מאת ובר והפתיחה לאיפיגניה באאוליס של גלוק, וכן המחזה איפיגניה בטאוריס מאת גתה. משנת 1886 עד 1888 היה גוסטב מאהלר משנה למנצח; ארתור ניקיש היה המנצח הראשי. חילוקי הדעות בין השניים היו רבים, וגם כאשר החליף אותו מאהלר בתפקיד עקב התערערות בריאותו של ניקיש, נתקל ביחס עוין מצד התזמורת. בהפצצה אווירית בליל ה-3 בדצמבר 1943, חלק מהפצצת לייפציג במלחמת העולם השנייה, נהרס התיאטרון, כמו כל שאר התיאטראות בלייפציג.

==בית האופרה, 1960==
בניית בית התיאטרון המודרני החלה ב-1956. התיאטרון נחנך ב-8 באוקטובר 1960 בביצוע המייסטרזינגר מנירנברג של וגנר.

מאז 2009, אולף שירמר הוא המנהל המוזיקלי הכללי; בשנת 2011 נבחר למנהל אמנותי לתקופה של חמש שנים.

==מנהלים מוזיקליים כלליים==
* ארתור ניקיש (1878)
* גוסטב מאהלר (1888-1886)
* אוטו לוהזה (1912)
* גוסטב ברכר 1923
* פאול שמיטץ 1932
* הלמוט זיידלמן 1951
* פאול שמיטץ 1964
* לותאר צגרוסק 1992-1990
* יירי קוט 1993
* מיכאיל יורובסקי 1999
* ריקרדו שאיי 2008-2005
* אולף שירמר 2009 - ממשיך

==קישורים חיצוניים==

* 
<div class="mw-content-ltr">
* [https://web.archive.org/web/20100428215308/http://www.amadelio.com/amadelio_vlog/archiv/archiv_vlog_rel/vlog_2006_diaz.htm Interview with Damien Diaz, Principal Dancer under Uwe Scholz]
</div>

==הערות שוליים==

קטגוריה:ערכים שבהם תבנית בריטניקה אינה מתאימה
לייפציג
תרבות
לייפציג
טרנטולה אדומת אחוריים גואטמלית

טרנטולה אדומת אחוריים גואטמלית (באנגלית: Guatemalan Redrump, שם מדעי: Brachypelma sabulosum) היא מין של טרנטולה יבשתית מהסוג ברכיפלמה הנפוצה באזור יערות הגשם של פטן-וראקרוס, בעיקר באזור גואטמלה וכפי הנראה גם בצד המקסיקני של היערות. המחקר על מין זה מועט יחסית, אך מסביבת המחיה שלו ניתן להסיק כי הוא מעדיף אזורים לחים יותר ממינים אחרים בסוג ברכיפלמה.

==תיאור==
אדומת האחוריים הגואטמלית דומה לטרנטולה האדומה הקוסטה-ריקנית (Brachypelma angustum), אך לגואטמלית יותר שערות אדומות על הרגליים ובאזור הבטן. צבעה הכללי שחור, וגודלה בבגרות מגיעה ל-12 עד 15 ס"מ (נקבה).

==כחיית מחמד==
מזגה של הטרנטולה נחשב נוח במיוחד, היא אינה נוטה לנשוך, אך היא נוטה לבעוט שערות צורבות מבטנה או לאיים ברגליים מורמות כשהיא מרגישה מאוימת. תכונות אלה הפכו אותה לחיית מחמד פופולרית. בדומה לכל המינים בסוג ברכיפלמה, גם אדומת האחוריים הגואטמלית מופיעה בנספח II של CITES ואין להוציא פרטים מהטבע ולסחור בהם. בפועל רוב הטרנטולות הנמכרות המסווגות תחת מין זה הן בנות כלאיים של מין זה ודומיו עם מינים דומים נוספים כגון B. vagans, B. sabulosum, B. epicureanum, B. angustum ו-B. albopilosum.

==קישורים חיצוניים==

==הערות שוליים==

קטגוריה:בעלי חיים שתוארו ב-1897
קטגוריה:טקסונים שתוארו בידי פרדריק אוקטביוס פיקארד-קמברדייג'
אדומת אחוריים גואטמלית
קטגוריה:אמריקה המרכזית: עכבישים
שדרות בן מימון

שדרות בן מימון הוא שמה של שדרה מרכזית בשכונת רחביה בירושלים, הקרויה על שם הרמב"ם – רבי משה בן מימון.
שד' בן מימון בירושלים

==רקע היסטורי==
שדרות בן מימון תוכננה בשנת 1928 על ידי זוג האדריכלים אליעזר ילין ווילהלם הקר. שדרה זו דומה במאוד לשדרות שנבנו בתל אביב דוגמת שדרות רוטשילד לרבות מבנה הקיוסק באמצע השדרה. שמה של השדרה בן-מיימון ניתן על שם הרמב"ם, והיא נקראה בשם זה ולא בשם הרמב"ם למנוע בלבול בינה לרחוב המקביל לה הנקרא ע"ש הרמב"ן. בשדרה ניטעו עצי חרוב הנמצאים בה עד היום. המשך השדרה מתחבר לרחוב עזה וקטע זה נקרא גם הוא בשם שדרות בן מיימון עד לכיכר צרפת. קטע רחב זה של שדרות בן מיימון, הסמוך לבית ראש הממשלה ידע הפגנות ועצרות רבות במשך השנים, כמו הקמת מוקדי מחאה שונים.

במהלך האינתיפאדה השנייה התרחש בפינת שדרות בן מיימון ורחוב עזה הפיגוע בקפה מומנט בו נרצחו 11 אזרחים ישראלים.

==בניינים בשדרה==
שדרות בן מימון מאכלסים מספר בניינים ייחודיים בהם התגוררו אישים ידועים.
* בן מימון 46 - בית יוליוס ג'ייקובס – נבנה על ידי יוליוס ג'ייקובס ואשתו. לאחר מותו בפיצוץ מלון המלך דוד הוא הועבר לסוכנות היהודית. לאחר קום המדינה הוא שימש למגורים של מספר ראשי ממשלה בהם דוד בן-גוריון, לוי אשכול וגולדה מאיר בה הקימה את "המטבח" המפורסם שלה. כיום הוא משמש כבניין של יד לוי אשכול.
* בן מימון 35 - בית עקיבא ארנסט סימון שנבנה על ידי משפחת סימון בסגנון צנוע בשנת 1930.
* בן מימון 30 - בית משפחת פונר-היימן, שתוכנן על ידי זוג האדריכלים אליעזר ילין ווילהלם הקר, מתכנני השדרה. גם הוא נבנה בסגנון הבינלאומי.
* בן מימון 9 - משכנה של גלריה נורה.
* בן מימון 6 - וילה לאה – מבנה מגורים גדול שנבנה גם הוא בסגנון הבינלאומי. שימש לימים את משפחת משה דיין בעת שהלה היה מושל ירושלים. לימים גרו בו גם השרים אליעזר קפלן ויוסף בורג.
וילה לאה, 2008

==בספרות==
* השדרות מונצחות ברומן הגדול של ש"י עגנון – שירה.

*המשורר עמיחי חסון מתאר את השדרה בשלג במחזור "שירים מסופה גדולה" (פורסם בספר "בלי מה", הוצאת מוסד ביאליק, 2018).

==לקריאה נוספת==
* א' רמון, דוקטור מול דוקטור גר- שכונת רחביה בירושלים, יד בן צבי, ירושלים 1998

בן מיימון
קטגוריה:רחביה
קטגוריה:הנצחת הרמב"ם
אולגי

אולגי (במונגולית: Өлгий) היא בירת איימאג (מחוז) באיין-אולגי במונגוליה.

== גאוגרפיה ==
במקור הייתה אולגי כפר קזחי. בסוף המאה ה-17 נמלטה קבוצה קטנה של קזחים והתיישבה בבאיין-אולגי. במאה ה-18 הביסו המנצ'ורים את המונגולים באזור, השתלטה קבוצת הקזחים על האזור, והם שומרים על תרבותם המוסלמית עד ליום זה. לאחר התפרקות ברית המועצות עזבו רבים מהקזחים בבאיין-אולגי לקזחסטן, וכיום נותרו במחוז פחות ממחצית מכמות הקזחים שהיו בה בעבר.

בעקבות סיום השלטון הקומוניסטי במונגוליה נסגרו רבים ממפעליה של העיר.

כ-3 קילומטר מהעיר לכיוון צפון-מערב ממוקם שדה-תעופה אולגי.

==קישורים חיצוניים==

* 

קטגוריה:מונגוליה: ערים
קטגוריה:יישובים שהוקמו במאה ה-17
מקס צווייג

מקס (מקסימיליאן) צווייג (בגרמנית: Max Zweig ; 22 ביוני 1892 - 5 בינואר 1992) היה מחזאי יהודי ממוצא אוסטרי שחי רוב חייו בארץ ישראל.

== חייו ==
צווייג נולד למשפחה משכילה, יהודית ציונית חילונית, בפרוסטיוב שבחבל מוראביה שהייתה תחת שלטון האימפריה האוסטרו-הונגרית. בן דודו המוכר יותר היה שטפן צווייג.

לאחר סיום לימודיו בגימנסיה למד משפטים וקיבל תואר דוקטור למשפטים מאוניברסיטת פראג. לאחר מכן חי כסופר עצמאי בווינה ובברלין וכתב מחזות רבים שחלקם זכו להצלחה בתיאטראות בארצות הדוברות גרמנית, המחזה הראשון שלו שהוצג על במה מקצועית היה Ragen ב-1924. ידידיו היו לודוויג ויטגנשטיין ומכס ברוד. עם עליית הנאצים לשלטון, החליט לעזוב לפראג ומשם בהזמנת הבימה הגיע ב-1938 לארץ ישראל, כאשר הסתיימה העסקתו ב"הבימה", כיבוש צ'כוסלובקיה על ידי הנאצים לא אפשר לו לחזור לפראג, לכן השתקע צוויג בתל אביב והתפרנס מערבי קריאה אליהם הגיעה אוכלוסיית הייקים ומתמלוגים שקיבל על יצירותיו. הבימה תרגמה והעלתה כמה ממחזותיו התנ"כיים וכן את המחזה "האנוסים", לאחר מכן כתב מחזה המבוסס באופן חופשי על מאורעות תל חי.

בהגיעו לישראל התיידד עם פאול אנגלמן והם אף תקופת מה גרו כשותפים בדירה בתל אביב. למרות שחי בישראל למעלה מ-50 שנה ושלט בעברית ברמה סבירה, לא כתב צווייג בעברית אלא בגרמנית בלבד וחש כל חייו כאילו הוא בגלות שלא מרצון. 

לאחר מותה של אשתו הראשונה מרגרט, התחתן עם נגנית הנבל השווייצרית וילהלמינה ביכרר-צוייג (Wilhelmine Bucherer) שהתאהבה בו מקריאת מחזותיו ובאה אליו לישראל. בשנות ה-70 קיבלה וילהלמינה עבודה כנבלנית בתזמורת ירושלים רשות השידור, ובני הזוג עברו לירושלים.

נפטר בירושלים בגיל 99, ונקבר בהר המנוחות.

ארכיונו האישי נמצא במחלקת הארכיונים בספרייה הלאומית <ref></ref>

==מספריו ומחזותיו==
*"האנוסים" - האנוס הצעיר בן המאה ה-15, דון כריסטובל (בהצגה המקורית בגילומו של השחקן שמעון פינקל, בתרגום אביגדור המאירי ובבימויו של צבי פרידלנד) הוא לוחם ומשורר אשר בז ליהודים אבל שומר שבת. כאשר הוא מגלה מה עוללה האינקוויזיציה הספרדית הוא מחליט לחזור ליהדות.
*"קבוצת דוידיה" (Kampf um Davidia) - מחזה המבוסס על מאורעות תל-חי. צווייג הכניס בפי הרופא את השקפת עולמו הליברלית שהייה שונה מהאתוס המקובל, ולכן הבימה לא העלו את המחזה. הוא עלה רק במסגרות חובבניות, וכן מחוץ לישראל.
*"ירמיהו" - מבוסס על הדמות התנ"כית, הועלה בתיאטרון "אהל" בתרגום אביגדור המאירי ובבימויו של משה הלוי
*"בסנטוריום" 
*"שני עולמות" - עלה ב"הבימה" ב-1942
* "שאול" - עלה ב"הבימה" ב-1949 בתרגומו של יעקב הורוביץ 
*"גטו ורשה" (1947)
*מחזות שלא תורגמו לעברית: ראגן, הטיסה של טולסטוי, המזכיר הראשי, תהום, ההתעוררות של פיאה קאמרון, ההחלטה של לורנצו מורנו, פרנציסקוס, המרד של הלב

*"זיכרונות חיים" - ספר אוטוביוגרפי בשני כרכים

==קישורים חיצוניים==

* [http://www2.tau.ac.il/theatre/view_pritim.asp?id=1930 צוויג מקס Tzweig Max]
* תום לוי, [https://web.archive.org/web/20160303181531/http://www.irgun-jeckes.org/?CategoryID=408&ArticleID=1803 המחזה שהוצג רק בקיבוצים או: "בגליל, בדוידיה..."], יקינתון, ארגון עולי מרכז אירופה, גיליון 239
* [https://www.youtube.com/watch?v=7cou2b69E0A&feature=youtu.be סרט על חייו (בגרמנית)]

==הערות שוליים==

קטגוריה:סופרים יהודים
קטגוריה:מחזאים יהודים
קטגוריה:פליטי רדיפות הנאצים
קטגוריה:יהודים הקבורים בהר המנוחות
קטגוריה:ישראלים שנולדו ב-1892
קטגוריה:ישראלים שנפטרו ב-1992
סלע תועה

[[הסלע הגדול באוקוטוקס, שבאלברטה]]
סלע תועה הוא סלע ששונה בגודלו ובסוגו מהסלעים הנמצאים באופן טבעי בסביבתו ומכאן שמו: "סלע תועה". סלעים אלו נישאים על ידי קרחונים, לעיתים למרחקים של מאות קילומטרים. גודלם של סלעים תועים יכולים לנוע בין גודל של חלוקי נחל ועד לגודל של סלעי ענק כמו הסלע הגדול (15,000 טון) באלברטה שבקנדה.

גאולוגים מזהים סלעים תועים על ידי השוואתם לסלעים מקומיים, ועל ידי בדיקת הרכב של הסלע התועה עצמו. סלעים תועים הם ממצאים חשובים:
* מכיוון שהם הובלו על ידי קרחונים, הם מהווים אחד מסדרה של סימנים שמסמנים את הנתיב של התזוזה של קרחונים פרהיסטורים. ניתן לעקוב אחר המקור הליתוגרפי שלהם עד לאבן האם, מה שמאפשר אישוש לגבי הדרך שבה הקרחון עבר.
* ניתן להשתמש בסלעים תועים שהושארו על ידי קרחונים ימיים הנמסים באוקיינוס על מנת לעקוב אחרי תזוזות קרחונים באנטארקטיקה ובאזור הארקטי בתקופות שנתונים אלה לא מתועדים בהן. סלעים תועים כאלו נקראים dropstones, וניתן להצמידם לטמפרטורות ולרמות באוקיינוס כדי להבין טוב יותר מודלים אקלימיים עולמיים.

==קישורים חיצוניים==

* 

קטגוריה:גאולוגיה
קטגוריה:גאולוגיה קרחונית
קטגוריה:סלעים
אסקר

אסקר ב[[שוודיה]]
שמאל
אסקר (מאנגלית: Esker) הוא רכס ארוך ומפותל המורכב משכבה של חול וחצץ, הנוטה להופיע באזורים שהפכו לקרחון, או שהיו קרחון בעבר, באירופה ובאמריקה הצפונית. לעיתים קרובות אסקרים יהיו באורך של קילומטרים, ובגלל הצורה המוזרה והייחודית שלהם הם מזכירים במקצת מסילות רכבת.

== גאולוגיה ==
הדעה הרווחת כיום היא שרוב האסקרים התגבשו במנהרות שקירותיהם קרח, על ידי זרמים שזרמו בתוך ומתחת לקרחונים. האסקרים נטו להיווצר קרוב לשיאו של עידן הקרח, בזמן שהקרחונים נעו באיטיות. לאחר שקירות הקרח נמסו, השאיר אחריו הזרם רכסים ארוכים ומתפתלים. מים יכולים לזרום כלפי מעלה אם הם נמצאים תחת לחץ בצינור סגור, כמו שקורה באופן טבעי במנהרת קרח.

אסקרים עלולים להיווצר מעל קרחונים על ידי הצטברות של משקעים בערוצים על-קרחוניים, בנקיקים, במקומות שטוחים הנמצאים בין שני גושים עומדים או במקומות צרים דמויי-מפרץ בשולי קרחונים. אסקרים נוצרים ליד האזורים הקיצוניים של הקרחון, במקומות בהם הקרח הוא דק וזז יחסית לאט.

== אטימולוגיה ==
השם אסקר נגזר מהמילה האירית eiscir (באירית עתיקה: escir) שמשמעו "רכס או מישור גבוה, במיוחד אחד שמפריד בין שני מישורים נמוכים". המונח שימש בעיקר על מנת לתאר רכסים ארוכים ומתפתלים, אשר כיום אנחנו מכירים אותם בתור רכסים שנוצרו ממי קרחונים שנמסו. הדוגמה הטובה ביותר לאסקר שכזה הוא Eiscir Riada, אשר משתרע כמעט לכל אורך אירלנד, מדבלין לגולוויי. "אסקר" הוא גם השם של שכונת מגורים בדרום גולוויי.

== החיים על אסקרים ==
צמחים מסוימים הגדלים על האסקרים, דוגמת חמוציות, מהווים מזון חשוב לדומים ולעופות מים נודדים. חיות כמו דובי גריזלי, זאבי טונדרה וסנאי אדמה יכולים להתחפר בתוך האסקרים כדי לשרוד חורפים ארוכים.

== דוגמאות לאסקרים ==
חלק מאסקר מייסון שב[[מישיגן|טקסט=]]
* אסקר Uppsalaåsen בשוודיה נמשך לאורך 250 קילומטרים, והוא עובר דרך העיר אופסלה.
* פיספלה בטמפרה שבפינלנד נמצאת על אסקר בין שני אגמים, שעוצבו על ידי קרחונים. אתר דומה הוא Punkaharju במחוז מחוז האגמים של פינלנד.
* ישנם מעל 1,000 אסקרים במישיגן. האסקר הארוך ביותר במישיגן הוא אסקר מייסון, המשתרע לאורך 35 קילומטרים.

==קישורים חיצוניים==

* 

קטגוריה:גאולוגיה
קטגוריה:צורות נוף פלוביאליות
קטגוריה:גאומורפולוגיה קרחונית
תוכיים נשריים

תוכיים נשריים (שם מדעי: Psittrichasiidae) הם משפחת תוכאים קטנה של תוכים בעלי מקור כפוף המזכיר מקור של עוף דורס. הם נכללים יחד עם משפחות התוכיים והדרראים בתת-סדרת Psittacoidea.

התוכים הללו נמצאים רק באיי מדגסקר שבאוקיינוס ההודי וביערות הגשם של גינאה החדשה. למרות מקורם הכפוף הם אוכלי פירות וזרעים בלבד.

==מיון==
במשפחה שתי תת-משפחות ובהם סוג יחיד:
*Psittrichasinae
**סוג ומין יחיד תוכי הנשר (Psittrichas fulgidus)
*Coracopsinae 
**סוג תוכי ואסא (Coracopsis) 
***מין תוכי ואסא גדול (Coracopsis vasa)
***מין תוכי ואסא קטן (Coracopsis nigra)
***מין תוכי ואסא סיישלי (Coracopsis barklyi)
**סוג ומין יחיד Mascarinus mascarinus - נכחד

==ראו גם==
*תוכאים
*תוכיים
*דרראים

==קישורים חיצוניים==

*
טורניקיים

טורניקיים (שם מדעי: Turnicidae) היא משפחת עופות מסדרת החופמאים המזכירים בצורתם חוגלות או שלווים יותר מעופות מים והם אכן אינם חיים ליד מקווי מים. הם חיים בערבות ובתות שונות באירופה, אסיה, אוסטרליה ואפריקה. אלו עופות קטנים, עם צבעי הסוואה דומים לאלו של שלווים, המעדיפים לרוץ בשעת סכנה ולא לעוף. 

משפחה זו היא פוליאמורית, כלומר בנויה על ריבוי זכרים לנקבה אחת. אחרי ההזדווגות מטילה הנקבה ביצים, בקן שנמצא על הקרקע, ועוזבת כדי לחפש זיווג חדש. הזכר נשאר לדגור על הביצים ולהשגיח על האפרוחים עד עזבם את הקן. 

בעבר ניסו לשייך את הטורניקיים לעגורים קטנים או לחובות קטנות ולאחר מכן לתרנגולאים. לבסוף נמצא, כי מבחינת הדנ"א הם קרובים ביותר לסדרת החופמאים, לה הם משויכים כעת.

==מיון==
במשפחה שני סוגים:
*סוג ומין יחיד חופמי שלווי (Ortyxelos meiffrenii)
*טורניק (Turnix)
**Turnix sylvaticus
**Turnix maculosus
**Turnix hottentottus
**Turnix nanus
**Turnix tanki
**Turnix ocellatus
**Turnix suscitator
**Turnix nigricollis
**Turnix melanogaster
**Turnix castanotus
**Turnix olivii
**Turnix varius
**Turnix worcesteri
**Turnix everetti
**Turnix pyrrhothorax
**טורניקס חפוז (Turnix velox)

==קישורים חיצוניים==

* 

*
קטגוריה:בעלי חיים שתוארו ב-1840
קטגוריה:טקסונים שתוארו בידי ג'ורג' רוברט גריי
סארוטרוניים

סארוטרוניים (שם מדעי: Sarothruridae) הם משפחה של עופות מסדרת העגוראים החיה ברחבי אפריקה וכן באי מדגסקר. זו משפחה קטנה בעלת 2 סוגים, בהם 12 מינים. הם מזכירים מאוד את הרליתיים אך קרובים יותר לטמשניים, דמויי הברווז. אלה עופות קטנים בעלי זנב לבן וכנפיים חומות בעלות כתמים שונים. חלק גדול מהם נמצא בסכנת הכחדה.

==מיון הסארוטרוניים==
*משפחה סארוטרוניים (Sarothruridae)
**סוג Sarothrura
***מין Sarothrura pulchra
***מין Sarothrura elegans
***מין Sarothrura rufa
***מין Sarothrura lugens
***מין Sarothrura boehmi
***מין Sarothrura affinis
***מין Sarothrura insularis
***מין Sarothrura ayresi
***מין Sarothrura watersi
**סוג Canirallus
***מין Canirallus kioloides
***מין Canirallus beankaensis
***מין Canirallus oculeus

==קישורים חיצוניים==

קטגוריה:עגוראים
מרכוס שטיינר

מרכוס שטיינר (Markus Steiner; נולד בשנת 1865 בברטיסלאבה, נפטר בשנות ה-40 בברית המועצות), היה רב העיר ביילסקו-ביאלה בין השנים 1896–1939 ופרופסור לפילוסופיה באותה עיר.

==ביוגרפיה==
שטיינר נולד בברטיסלאבה למשפחה יהודית. בשנת 1882 החל ללמוד בבית המדרש לרבנים בבודפשט, ובמקביל למד פילוסופיה באוניברסיטת בודפשט. בשנת 1895 הוסמך לרבנות, ושנה לאחר מכן מונה לרב הראשי של ביילסקו-ביאלה.
היה חבר במספר ארגונים דתיים וחברתיים, ובין היתר בחברה קדישא, בבני ברית ובצלב האדום.

בתחילת מלחמת העולם השנייה נמלט ללבוב, שם נעצר והוגלה לסיביר, שם נפטר. הוא היה הרב האחרון של ביילסקו-ביאלה.

בשנת 2001 מימנה הקהילה היהודית בביילסקו-ביאלה שלט לזכרו של שטיינר, הממוקם באולם המרכזי של בית הקברות היהודי בביילסקו-ביאלה.

==משפחתו==
שטיינר נישא לברטה ממשפחת ברוד, ונולדו להם חמישה ילדים. בנו פליקס (1897–1919) נהרג במהלך סופת שלגים ונקבר בבית הקברות היהודי בביילסקו-ביאלה. נכדו פליקס דותן, הקרוי על שם בנו, שרד את מלחמת העולם השנייה ועלה לארץ ישראל, שם הפך לפרופסור מן המניין לפיזיקה באוניברסיטה העברית בירושלים, והגה ויזם את תוכנית תלפיות יחד עם פרופ' שאול יציב.

קטגוריה:רבנים פולנים
קטגוריה:ילידי 1865
דליה גותן

דליה גותן (6 ביולי 1927 - 29 במאי 2017) הייתה פעילה חברתית לקידום זכויות נשים בישראל, יו"ר מועצת ארגוני נשים בישראל, יו"ר המחלקה לחינוך בויצו עולמית וויצ"ו ישראל. ייצגה את מועצת ארגוני נשים ואת ויצו בוועידות בינלאומיות לנשים ושימשה כשליחת משרד החוץ ומרצה בפני קהילות יהודיות ברחבי העולם.

==ביוגרפיה==
נולדה בתל אביב ליצחק ציזלינג, שהיה מפקד "ההגנה" בתל אביב ואחיו של אהרן ציזלינג, שר החקלאות הראשון ומחותמי מגילת העצמאות. אמה סימה הייתה בתם של לאה ודוד איזמוז'יק, ממייסדי תל אביב, שכיהן כסגנו של מאיר דיזנגוף בעיריית תל אביב. בוגרת הגימנסיה העברית "הרצליה" בתל אביב, למדה פסיכולוגיה, חינוך ופילוסופיה באוניברסיטה העברית בירושלים. נישאה בוושינגטון לעו"ד יעקב גותן, ששימש כסגן מפקד העיר העתיקה בירושלים, וחבר הסגל הראשון של שגרירות ישראל בארצות הברית. הייתה בין מקימי היחידה הפסיכולוגית בצה"ל במלחמת העצמאות, כאזרחית עובדת-צה"ל שירתה יחד עם זוכה פרס נובל פרופ' דניאל כהנמן והפסיכולוג אליעזר קרני, והשתחררה בדרגת ייצוג רב-סרן.

הקדישה את חייה לפעילות ציבורית לקידום נשים ברחבי הארץ. הקימה את ה"סמינר לאזרחות פעילה" בויצ"ו ישראל, שנועד לחזק את הדימוי העצמי של נשים ולקדמן לעמדות מפתח בהליכי קבלת החלטות. כיושבת-ראש מחלקת חינוך לגולה, עסקה בכתיבת חומר על יהדות ומדינת ישראל שהופץ ב-50 פדרציות יהודיות ברחבי העולם. במסגרת תפקידה כראש מועצת ארגוני נשים בישראל, יזמה את האירוע השנתי בבית-הנשיא לציון יום האישה. במסגרת תפקידה זה שמשה כראש משלחת ה-NGO בוועידת האו"ם בבייג'ינג בשנת 1995 שעוררה את המודעות לשוויון בין נשים וגברים ובה נטלה חלק משמעותי, הגב' הילרי קלינטון.

ביתה של דליה גותן, ד"ר ענת פלג, היא חוקרת תקשורת ומנהלת המרכז לתקשורת ומשפט באוניברסיטת בר-אילן; חתנה ד"ר ישראל פלג מנכ"ל החברה לאיתור ולהשבת נכסים של נספי השואה.

==קישורים חיצוניים==
* [https://www.youtube.com/watch?v=LYf45PJ43D8&feature=youtu.be ריאיון לרשת ב' במלאת מאה שנה לתל אביב]

קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:בוגרות גימנסיה הרצליה
קטגוריה:בוגרי גימנסיה הרצליה
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1927
קטגוריה:ישראלים שנולדו ב-1927
קטגוריה:ישראליות שנפטרו ב-2017
קטגוריה:ישראלים שנפטרו ב-2017
מגלן לבן-צוואר

Threskiornis spinicollis
מגלן לבן-צוואר (שם מדעי: Threskiornis spinicollis) הוא מין של מגלן מהסוג Threskiornis, שמצוי באוסטרליה, גינאה החדשה ואינדונזיה. צווארם של פרטים בוגרים מכוסה נוצות דמויות קש, ומכאן שמו האנגלי של המין.

== מאפיינים ==
זהו מין גדול יחסית. אורכו של המגלן כ-60 עד 75 ס"מ. הכנפיים וחלקו העליון של הזנב שחורים, ונראים צבעוניים כשאור השמש נופל עליהם (בדומה לצבעו הכחול של זכר הצופית). הגב שחור; הבטן, החזה וחלקו התחתון של הזנב לבנים. בדומה לשאר מיני המגלנים, המקור "מכופף" כלפי מטה. חלקה העליון של הרגל אדום, והתחתון אפור.

הזכר והנקבה דומים, אף שלזכרים יש מקור ארוך יותר מלנקבות, ולנקבות יש קו שחור על החזה. צבעי הנוצות של מגלנים צעירים ממין זה דהויים יותר, מקורם מכופף פחות, ונוצות הכנפיים שלהם אינן משקפות את האור כמו אצל פרטים בוגרים.

תחום התפוצה של המגלן מתפרש על פני כל יבשת אוסטרליה, מלבד בדרום-מערב טסמניה, ואזורים מסוימים במערב ודרום היבשת. באוסטרליה עצמה, המגלנים לבני-הצוואר מצויים בעיקר לאורך החוף המזרחי. תחום התפוצה שלהם כולל גם את אינדונזיה וגינאה החדשה. בתי הגידול המועדפים עליהם הם ביצות, כרי מרעה, לגונות וערבות. המגלנים מרבים לעבור בין אזורי מחיה שונים, בהתאם לנסיבות.

המגלנים לבני-הצוואר ניזונים מחרקים, צפרדעים ורכיכות, שאותם הם אוספים מפני המים. כשהם נמצאים באזור שרחוק יחסית ממקווי מים. המגלנים ניזונים בעיקר מצרצרים, חגבים וארבה. לעיתים הם גם טורפים לטאות, חומטיים וזוחלים אחרים.

עונת הרבייה מתרחשת בסביבות מרץ בחלקו הצפוני של תחום התפוצה, ובין יולי לדצמבר בדרומו. הקן נבנה מזרדים, וממוקם בין צמחייה מימית (כמו סוף), או על עצים שסמוכים למקווה מים. המגלנים מקננים בלהקות, שכוללות בדרך כלל גם מגלנים לבנים. הנקבה מטילה 2-5 ביצים לבנות; היא והזכר דוגרים עליהן במשך כ-24 עד 25 ימים. הגוזלים פורחים בגיל כ-35 ימים, אך ההורים מאכילים אותם במשך כשבועיים לאחר פריחתם.

== קישורים חיצוניים ==

* [https://web.archive.org/web/20150721192635/http://www.birdsinbackyards.net/species/Threskiornis-spinicollis מגלן לבן-צוואר] באתר birdsinbackyards.net
* [http://www.oiseaux-birds.com/card-straw-necked-ibis.html מגלן לבן-צוואר] באתר Oisaux-birds

== הערות שוליים ==

קטגוריה:בעלי חיים שתוארו ב-1835
קטגוריה:טקסונים שתוארו בידי רוברט ג'יימסון
קטגוריה:כפניים
קטגוריה:פפואה גינאה החדשה: עופות

קטגוריה:אוסטרליה: עופות
רפאל מילדולה (כימאי)

רפאל מלדולה
רפאל מֶלדוֹלָה (באנגלית: Raphael Meldola; 19 ביולי 1849 – 16 בנובמבר 1915) היה כימאי ואנטומולוג יהודי בריטי, עמית החברה המלכותית. בין 1912 ל-1915 כיהן כפרופסור לכימיה אורגנית באוניברסיטת לונדון. היה אחד מתומכיו המוקדמים של צ'ארלס דרווין.

== תולדות חייו ==
מלדולה היה בן למשפחת מלדולה, משפחת חכמים ששורשיה בטולדו של המאה ה-13, סבו רפאל מלדולה היה רבה הראשי של קהילת יהודי ספרד ופורטוגל בלונדון.

את השכלתו האקדמית רכש בקולג' המלכותי לכימיה. בשנת 1872 מונה למרצה בקולג' המלכותי למדעים. עבד ככימאי תעשייתי והמציא שיטת צביעה הנקראת על שמו, Meldola's Blue. ב-1875 מונה על ידי החברה המלכותית להוביל את המשלחת הבריטית למשימת הצפייה בליקוי החמה באיי ניקובר. מנחיו בעיסוקו באנטומולוגיה היו ראשי התומכים בתאוריה של ברירה טבעית, אלפרד ראסל וולאס וצ'ארלס דרווין. ב-1886 נבחר כעמית החברה המלכותית, צ'ארלס דרווין היה אחד ממליציו.

היה נשיא האגודה הכימית (1905–1907), נשיא החברה לכימיה תעשייתית (1907–1909) ונשיא המכון המלכותי לכימיה (1912–1915). כן כיהן כנשיא הראשון מועדון המכבים, חברה דמוית חובבי ציון שהוקמה בבריטניה ב-1894. המועדון תורם מדליה שנתית על שמו המוענקת על ידי החברה המלכותית לכימיה עבור תרומה משמעותית למדע.

== לקריאה נוספת ==
<div class="mw-content-ltr">
* Ute Deichmann, [https://books.google.co.il/books?id=caS5Q3k9UCgC&pg=PA98&lpg=PA98&dq=nicobar+eclipse+1875+meldola&source=bl&ots=gAwkav9pdB&sig=Wuv6d5WXTM0IbiymF0XWfsgO-3o&hl=iw&sa=X&ved=0CDgQ6AEwBGoVChMI673u6uHmxgIVhj4UCh1qEgDi#v=onepage&q=nicobar%20eclipse%201875%20meldola&f=false Darwinism, Philosophy, and Experimental Biology], Springer, 2010 pp. 91–110
</div>

== קישורים חיצוניים ==

* 
* 
<div class="mw-content-ltr">
* Gay, Hannah. [http://www.ncbi.nlm.nih.gov/pubmed/20503778 “Chemist, entomologist, Darwinian, and man of affairs: Raphael Meldola and the making of a scientific career.”] Annals of science vol. 67,1 (2010): 79-119. doi:10.1080/00033790903472980
</div>

==הערות שוליים==

קטגוריה:מדענים יהודים בריטים
קטגוריה:כימאים יהודים בריטים
קטגוריה:אנטומולוגים
קטגוריה:עמיתים יהודים בחברה המלכותית
קטגוריה:סגל אוניברסיטת לונדון
קטגוריה:זוכי מדליית דייווי
קטגוריה:בריטים שנולדו ב-1849
קטגוריה:בריטים שנפטרו ב-1915
רדווילישקיס (מחוז משנה)

רדווילישקיס (בליטאית: Radviliškio rajono savivaldybė, ) הוא אחד מ-60 מחוזות משנה של ליטא, הוא ממוקם בצפון המדינה, ובחלוקה המנהלית של ליטא הוא מחוז-משנה של מחוז שאולאי.

מחוז-המשנה גובל במחוזות משנה של מחוזות אחרים: במזרח הוא גובל במחוז-משנה פוניבז' שבמחוז פוניבז'; ובדרום הוא גובל במחוזות-המשנה ראסייני וקדאייני שבמחוז קובנה.

מחוז-משנה רדווילישקיס משתרע על פני 1,635 קמ"ר, ואוכלוסייתו מנתה בשנת 2014, קרוב ל-40,000 תושבים. העיירה רדווילישקיס היא היישוב הגדול ביותר במחוז-המשנה, ומשמשת כמרכז המנהלי שלו.

==קישורים חיצוניים==

* 

* [http://regionai.stat.gov.lt/en/siauliu_apskritis/radviliskio_rajono_savivaldybe.html נתונים על מחוז-המשנה באתר ממשלתי ליטאי] 

קטגוריה:מחוז שיאוליאי: רשויות מקומיות
פאקרואוייס (מחוז משנה)

פאקרואוייס (בליטאית: Pakruojo rajono savivaldybė, ) הוא אחד מ-60 מחוזות משנה של ליטא, הוא ממוקם בצפון המדינה על גבול לטביה, ובחלוקה המנהלית של ליטא הוא מחוז-משנה של מחוז שאולאי.

מחוז-משנה פאקרוייס משתרע על פני 1,316 קמ"ר, ואוכלוסייתו מנתה בשנת 2014, קרוב ל-22,000 תושבים. הוא גובל במזרחו במחוז פוניבז'. העיירה פאקרואוייס היא היישוב הגדול ביותר במחוז-המשנה, ומשמשת כמרכז המנהלי שלו.

==קישורים חיצוניים==

* 

* [http://regionai.stat.gov.lt/en/siauliu_apskritis/pakruojo_rajono_savivaldybe.html נתונים על מחוז-המשנה באתר ממשלתי ליטאי] 

קטגוריה:מחוז שיאוליאי: רשויות מקומיות
ברנקסטל-קויז

ברנקסטל-קויז (בגרמנית - Bernkastel-Kues) היא עיירה השוכנת לשתי גדות נהר מוזל התיכון ומוקפת בכרמי יין במחוז ברנקסטל-ויטליך במדינת ריינלנד-פפאלץ בגרמניה.

==היסטוריה==
ברנקסטל מוזכרת לראשונה בכתובים במאה ה-11. היא הייתה בתחום השלטון של האלקטורט של טריר ונקראה לראשונה Beronis Castellum. ב-1277 הקים הארכיבישוף של טריר את מצודת Landshut

ב-1627 נפגעה ברנקסטל ממגפת דבר וקויז נפגעה מאותה מגפה ב-1641. מצודת Landshut נהרסה בשריפה ב-1692 ונשארה מאז חרבה.
בשנים 1794–1814 הייתה ברנטקסטל תחת שלטון צרפת. לאחר קונגרס וינה הועברה לשלטון פרוסיה.

בשנים 1872–1874 נבנה גשר מעל המוזל שחיבר את ברנקסטל וקויז. ב-1 באפריל 1905 הם מוזגו לישות מוניציפלית אחת בשם ברנקסטל-קויז.

בליל הבדולח נהרס בית הכנסת של הקהילה היהודית שהייתה במקום.

==אתרים בעיר==
חלק גדול מהשטח המוניציפלי נטוע כרמי ענבים, בעיקר מזן ריזלינג, המקיפים את העיירה ומשמשים אחד ממוקדי התעסוקה העיקריים בה, מחוץ לתיירות.

השם ברנקסטל (מצודת הדובים) מרמז על דובים שהיו באזור ואכן הם מופיעים בסמל העיר ובמזרקה ליד כיכר השוק.

בכיכר השוק בברנקסטל נמצא בית העירייה ולידו מזרקה עם פסל של סנט מיכאל. הפסל המקורי נוצר ב-1606 ונהרס במלחמת העולם השנייה. הפסל הנוכחי הוא מ-1950.

ליד טיילת המוזל נמצאת מזרקת "הדוקטור מברנקסטל" (בגרמנית - Bernkasteler Doktor) המבוססת על האגדה שהארכיבישוף של טריר חלה מאוד וכל התרופות שהציעו לו לא עזרו. הוא נטה למות עד שיינן מברנקסטל נתן לו לשתות מהיין שייצר. הארכיבישוף נרפא ולאות תודה הוא העניק ליינן את התואר "דוקטור".

בקויז נמצא בית הולדתו של הפילוסוף, התאולוג והמתמטיקאי ניקולאס קוזאנוס (בגרמנית - Nikolaus von Kues) המשמש כיום מוזיאון לתערוכות מתחלפות ומקום לאירועי תרבות. ליבו קבור בבית החולים סנט. ניקולס שנבנה בקויז ב-1451.

מצודת Landshut החרבה משמשת כיום אתר תיירות וממנה תצפית יפה על העיירה וסביבתה.

== ערים תאומות ==

* 

== גלריה ==
<gallery>
File:Bernkastel doctor fountain.JPG|מזרקת "הדוקטור מברנקסטל"
File:Bear's Fountain (1).JPG|מזרקת הדובים
File:Marktplatz in Bernkastel-Kues (1).JPG|מזרקת סנט מיכאל בכיכר השוק
File:Moselle River in Bernkastel-Kues.JPG|הגשר על המוזל המחבר את ברנקסטל עם קויז
File:Rathaus Bernkastel.JPG|בית עיריית ברנקסטל-קויז
File:St. Michael church in Bernkastel- Kues (2).JPG|ברנקסטל וכנסיית סנט מיכאל
File:Kues.JPG|קויז - צילום מהגשר מעל המוזל
File:Bernkastel-Kues Marktplatz.jpg|כיכר השוק בברנקסטל
File:Bernkastel-Burg Landshut 2023 (1).jpg|מצודת לנדשוט מעל ברנקסטל
File:A vineyard in Bernkastel-Kues.JPG|כרם ענבים בברנקסטל
Marktplatz in Bernkastel-Kues.JPG

</gallery>

==קישורים חיצוניים==

* 
* [https://web.archive.org/web/20150625023901/http://en.bernkastel.de/holiday-region/bernkastel-kues.html האתר הרשמי של ברנקסטל-קויז (באנגלית)]
* 

קטגוריה:ריינלנד-פפאלץ: ערים
יוסי אסף

יוסי אסף (נולד ב-1942) הוא איש חינוך ששימש כמנהל סמינר הקיבוצים.

==שירותו הצבאי==
אסף נולד וגדל בקיבוץ בית השיטה. עם גיוסו לצה"ל התנדב אסף לחטיבת הצנחנים ושובץ בגדוד הנח"ל המוצנח. בצנחנים עבר מסלול הכשרה כלוחם, קורס מ"כים חי"ר וקורס קציני חי"ר. לאחר הקורס שב לצנחנים ושימש כמפקד מחלקה ולחם במלחמת ההתשה. לאחר ששימש כסגן מפקד פלוגה השתחרר מצה"ל. במהלך שירות המילואים שימש אסף כמפקד פלוגה מסייעת בגדוד 28 של חטיבה 55. אסף פיקד על הפלוגה בין היתר במבצע אבירי לב. בהמשך שירות המילואים שימש כמפקד גדוד מילואים וכמפקד חטיבת מילואים.

אסף ניהל את סמינר הקיבוצים במשך 11 שנים, (2012–2001). החל דרכו בקיבוץ בתחום החינוך וההוראה, והמשיך במגוון תפקידים בהם זכה להישגים ותרם לכלל. ריכז את חברת הילדים בקיבוצו, כיהן כמזכיר הקיבוץ, ניהל את התפעול במפעל השימורים בקיבוץ וניהל את הכפר לשיקום נפגעי סמים במלכישוע.

==קישורים חיצוניים==
* דניאל אדלסון, [https://web.archive.org/web/20160303203820/http://mazi.idf.il/165-6856-he/IGF.aspx בשקט מוחלט על גדות התעלה], אתר זרוע היבשה, 6 באוקטובר 2008
* נחמן גלבוע, [https://web.archive.org/web/20150721183353/http://www.kibbutz.org.il/itonut/2009/dafyarok/090226_seminar.htm סמינר בן 70], "הזמן הירוק", 26 בפברואר 2009

== הערות שוליים ==

קטגוריה:מפקדי פלוגות במלחמת יום הכיפורים
קטגוריה:מפקדי חטיבות חי"ר במילואים
קטגוריה:אנשי חינוך ישראלים
קטגוריה:בית השיטה: אישים
קטגוריה:אלופי-משנה בצה"ל
קטגוריה:בעלי תואר דוקטור מאוניברסיטת תל אביב
קטגוריה:ישראלים שנולדו ב-1942
קטגוריה:חיילי חיל הרגלים במלחמת יום הכיפורים
עמראן נזאר חוסיין

השייח עמראן נזאר חוסיין (באנגלית: Imran N. Hosein, נולד ב-1942) הוא מלומד אסלאמי המשויך לאסכולה החנפית, סופר ופילוסוף המתמחה בחזון אחרית הימים האסלאמי, יחסים בינלאומיים, כלכלה, פוליטיקה וכלכלה-חברתית מודרנית.

==ביוגרפיה==
נזאר חוסיין נולד בשנת 1942 באי הקריבי טרינידד, למשפחה מוסלמית ממוצא הודי. בשנת 1971 סיים את לימודי הבוגר במכון אלאמייא ללימודי האסלאם שבקראצ'י, למד גם באוניברסיטת קראצ'י, אל-אזהר והמכון הגדול ללימודי יחסים בינלאומיים ופיתוח בשווייץ.

לפי אתר האינטרנט של נזאר חוסיין עבד במשך מספר שנים כקצין בשירות החוץ במשרד חוץ של ממשלת טרינידד וטובגו אך בשנת 1985 עזב את עבודתו כדי להקדיש את חייו לאסלאם. הוא חי בניו יורק במשך 10 שנים במהלכן כיהן כמנהל הלימודים האסלאמיים בוועדה המשותפת של הארגונים המוסלמיים בניו יורק. נזאר חוסיין הרצה על האסלאם במספר אוניברסיטאות, מכללות, כנסיות, בתי כנסת, בתי כלא, אולמות קהילה אמריקאיים וקנדיים, וכן השתתף בדיאלוגים בין-דתיים רבים עם נוצרים ומלומדים יהודים, תוך ייצוג האסלאם בארצות הברית.

שימש כאימאם עבור מספר מסגדי דאר אל-אסלאם בלונג איילנד וניו-יורק, והוביל את תפילת הג'מעה במספר מטות של האומות המאוחדות במנהטן פעם בחודש למשך עשר שנים ברציפות. לשעבר מנהל מכון אלאמייא ללימודי האסלאם שבקראצ'י; מנהל המחקר של הקונגרס האסלאמי העולמי בקראצ'י, פקיסטן; מנהל המכון האיסלמי לחינוך והמחקר במיאמי, פלורידה; ומנהל הדעוה בתנזים האסלאמי של צפון אמריקה.

==יצירות אנטישמיות==
החל משנת 1971 נזאר חוסיין נסע רבות ברחבי העולם והרצה בענייני אסלאם, תוך הפצת תכנים אנטישמים רבים. בין היתר כתב ספרים אנטישמים הטוענים כי קיימת קונספירציה בעלת קנה מידה עולמי של היהודים, הציונים וישראל נגד האסלאם יחד עם ארצות הברית ומדינות מערביות אחרות ומוסדות כמו האו"ם; כי בעתיד הקרוב עומדת לפרוץ מלחמת גוג ומגוג נגד ישראל; כי המגזר הבנקאי נמצא בשליטת היהודים במטרה לשעבד את האנושות.

*ירושלים בקוראן.
*מבט אסלאמי על גוג ומגוג בעידן המודרני.
לרשימה מורחבת של [https://web.archive.org/web/20180215015208/http://www.imranhosein.org/books.html ספריו].
==קישורים חיצוניים==

* 

==הערות שוליים==

קטגוריה:אנטישמיות מודרנית
קטגוריה:הוגי דעות ומנהיגים אנטישמים
קטגוריה:מכחישי שואה
קטגוריה:ילידי 1942
קטגוריה:אנטי-ציונים
אמא חורגת

אמא חורגת (באנגלית: Stepmom) הוא סרט דרמה אמריקאי משנת 1998, אשר בוים על ידי כריס קולומבוס. הסרט יצא לאקרנים ב-15 דצמבר, 1998 בארצות הברית, בכיכובם של ג'וליה רוברטס, סוזן סרנדון ואד האריס.

== עלילה ==
איזבל, צלמת מוצלחת אשר אוהבת את עבודתה ולא מוכנה לוותר עלייה, היא בת זוגו של לוק. בעלה לשעבר של ג'קי להם שני ילדים. איזבל מטפלת בשני הילדים, אנה ובן אשר לא נהנים בחברתה ובמשרה שלה כאמא. ג'קי רואה במאמציה ובניסיונותיה של איזבל להתקרב ולטפל בילדים כהתקפה ולקיחת מקומה כאמא במשרה מלאה. היא אינה מבינה שהילדים אכן חשובים לאיזבל. יום אחד מגלה ג'קי שאיזבל איבדה את בן בפארק ולא מפסיקה לריב עם אנה, בת העשרה. ג'קי מרגישה שאינה מצליחה להעביר את הילדים בחסותה של אמא חדשה. כולם צריכים ללמוד כיצד להקריב, לתת וגם לוותר.

== שחקנים ==
* ג'וליה רוברטס - איזבל קלי
* סוזן סרנדון - ג'קי האריסון
* אד האריס - לוק האריסון
* ג'נה מאלון - אנה האריסון
* ליאם אקין - בן האריסון

==קישורים חיצוניים==

== הערות שוליים ==

קטגוריה:סרטי דרמה אמריקאיים משנת 1998
איגור יובאנוביץ'

איגור יובאנוביץ (בקרואטית: Igor Jovanović; נולד ב-3 במאי 1989) הוא כדורגלן קרואטי המשחק בדינמו בוקרשט בעמדת המגן השמאלי.

==קריירה==
יובאנוביץ' יליד זאגרב התחיל את הקריירה שלו במחלקות הנוער של מינכן 1860 ואונטרהאכינג הגרמניות.

בשנת חתם בואקר בורגהאוזן מהבונדסליגה השנייה עימה ירד בתום העונה לליגה השלישית, שוחרר וחתם בקלאבה.

בקיץ חתם בטורון פאלוסאורה הפינית. לאחר שבעונתו הראשונה לא זכה לדקות משחק רבות, עונה לאחר מכן מעמדו השתפר ואף זכה עם המועדון בגביע הפיני.

בחורף חזר לגרמניה כאשר חתם בבאבלסבורג 03 ולאחר חודשיים חזר לטורון בה חתם עד לסיום העונה. ב-1 ביולי 2010 ערך את הופעת הבכורה שלו במסגרת אירופית בניצחון 1-3 נגד פורת' טלבוט טאון הולשית במסגרת מוקדמות הליגה האירופית.

ב-8 ביוני 2011 חתם ברוט-וייס ארפורט, אך כבר בהופעת הבכורה שלו במועדון נפצע והתקשה להשתלב בקבוצה גם לאחר שהחלים מהפציעה.

בינואר שוחרר מהקבוצה וחזר לפינלנד כאשר חתם בג'ארו. בתום עונת חזר לטורון פאלוסאורה אותה עזב במהלך הקיץ.

את עונת התחיל במיידזר לגניצה מהליגה השנייה בפולין, אך עזב אותה לאחר 3 משחקים וחתם בבני סכנין מליגת העל. בקיץ שוחרר מסכנין

בינואר יובאנוביץ' חתם בלאהטי מליגת העל הפינית.

בקיץ יובאנוביץ' חתם בספסי ספאנטו ג'ורג' מליגת העל הרומנית.

בקיץ יובאנוביץ' חתם בפאנטוליקוס מליגת העל היוונית.

בינואר חתם בסאנגנם מליגת העל של קוריאה הדרומית.

ב-20 בינואר 2021, יובאנוביץ' חתם באסטרה ג'יורג'יו מליגת העל הרומנית, עמה ירד לליגה השנייה בסיום העונה.

ב-13 ביולי 2021, יובאנוביץ' חתם בסודובה מריאמפולה מליגת העל הליטאית.

ב-17 בינואר 2022 הצטרף לדינמו בוקרשט מליגת העל הרומנית.

==קישורים חיצוניים==

קטגוריה:כדורגלנים קרואטים
קטגוריה:מגני כדורגל קרואטים
קטגוריה:זאגרב: כדורגלנים
קטגוריה:כדורגלני טורון פאלוסאורה
קטגוריה:כדורגלני רוט-וייס ארפורט
קטגוריה:כדורגלני מיידז' לגניצה
קטגוריה:כדורגלני בני סכנין
קטגוריה:כדורגלני לאהטי
קטגוריה:כדורגלני ספסי ספאנטו ג'ורג'
קטגוריה:כדורגלני פאנטוליקוס
קטגוריה:כדורגלני סאנגנם
קטגוריה:כדורגלני אסטרה ג'יורג'יו
קטגוריה:כדורגלני סודובה מריאמפולה
קטגוריה:כדורגלני דינמו בוקרשט
קטגוריה:כדורגלני בראשוב
קטגוריה:כדורגלנים זרים בישראל
קטגוריה:ספורטאים זרים בפינלנד
קטגוריה:ספורטאים קרואטים בפולין
קטגוריה:ספורטאים קרואטים בישראל
קטגוריה:ספורטאים קרואטים ברומניה
קטגוריה:ספורטאים קרואטים ביוון
קטגוריה:ספורטאים זרים בליטא
קטגוריה:קרואטים שנולדו ב-1989
באיינחונגור (עיר)

באיינחונגור (במונגולית: Баянхонгор) היא בירת איימאג (מחוז) באיינחונגור אשר במונגוליה.

האיימאג הוקם ב-1942, אך העיר הפכה לבירת האיימאג רק ב-1961. בשנות השמונים של המאה ה-20 הוקמו בה מספר מפעלים. ב-1991 נפתח בעיר מקדש בודהיסטי. בבאיינחונגור פועלים מספר מוזיאונים.

את העיר משרת שדה התעופה באיינחונגור, והיא ממוקמת על הכביש המחבר את הבירה אולן בטור עם העיר חובד.

==קישורים חיצוניים==

* 

קטגוריה:מונגוליה: ערים
וסט ג'ורדן

וסט ג'ורדן (באנגלית: West Jordan) היא עיר במחוז סולט לייק במדינת יוטה בארצות הברית. העיר נמצאת בין נהר ג'ורדן ובין הרי אוקר (Oquirrh Mountains) בצפון יוטה, והיא חלק מהמטרופולין של סולט לייק סיטי, בירת יוטה. בעיר מתגוררים 103,712 תושבים (נכון ל-2010), והיא העיר הרביעית מבחינת גודל אוכלוסייתה ביוטה, אחרי פרובו, וסט ואלי סיטי וסולט לייק סיטי.

==היסטוריה==
ההתיישבות באזור החלה ב-1847, כשהמורמונים הגיעו והקימו את סולט לייק סיטי. המורמונים ראו באזור מעין מקבילה של ארץ הקודש ובהתאם לכך השוו את האגם המלוח הגדול לים המלח וקראו לו ימת המלח הגדולה. כמו כן הם קראו לאחד הנהרות הזורם לימה "ג'ורדן", על שם נהר הירדן הזורם אל ים המלח (ג'ורדן הוא השם האנגלי של נהר הירדן). בסביבות 1849 המורמונים הקימו את ההתיישבות "וסט ג'ורדן" (מילולית: "מערב ג'ורדן") על הגדה המערבית של הנהר. בתחילת דרכה כלכלת ההתיישבות התבססה על חקלאות וכרייה.

וסט ג'ורדן נותרה התיישבות קטנה יחסית עם אלפים בודדים של תושבים עד שהיא החלה לגדול באופן משמעותי מ-1970.

==חינוך==
בעיר נמצאת אוניברסיטת ברודוויו (Broadview).

==תחבורה==
בעיר נמצא נמל התעופה האזורי סאות' ואלי, המשמש בעיקר לתעופה כללית. כמו כן העיר נמצאת בקרבת נמל התעופה הבינלאומי של סולט לייק סיטי, הגדול והחשוב יותר.

בווסט ג'ורדן עובר הקו האדום של ה-TRAX, הרכבת הקלה של סולט לייק סיטי.

==ערים תאומות==
* 

==קישורים חיצוניים==

* 

==הערות שוליים==

קטגוריה:יוטה: ערים
קטגוריה:יישובים שהוקמו ב-1849
אליפות המדינות הנורדיות בכדורגל

אליפות המדינות הנורדיות בכדורגל (בדנית: Nordisk Mesterskab, בשוודיה: Nordiska Mästerskapet, בנורווגית: Nordisk Mesterskap, בפינית: Pohjoismaiden-mestaruusturnaus; נקרא גם NM בדנית, שוודית ונורווגית או PM בפינית) הייתה תחרות כדורגל בינלאומית בהשתתפות נבחרות הכדורגל של המדינות הנורדיות. בתחרות הראשונה שהתקיימה בין 1924-1928 השתתפו רק נבחרות הכדורגל של דנמרק, שוודיה ונורווגיה, נבחרת הכדורגל של פינלנד הצטרפה בתחרות השנייה והלאה, ונבחרות הכדורגל של איי פארו ואיסלנד הצטרפו רק בתחרות האחרונה שהתקיימה, בשנים 2000-2001.

==תוצאות==
{| class="wikitable" border="1"
|- bgcolor="#EFEFEF"
! width=20%|שנים
! width=20%|אלופה
! width=20%|סגנית
! width=20%|מקום שלישי
! width=20%|מקום רביעי
|- bgcolor="#D0E7FF"
|1924-1928
|דנמרק
|שוודיה
|נורווגיה
|- bgcolor="#F5FAFF"
|1929-1932
|נורווגיה
|שוודיה
|דנמרק
|פינלנד
|- bgcolor="#D0E7FF"
|1933-1936
|שוודיה
|דנמרק
|נורווגיה
|פינלנד
|- bgcolor="#F5FAFF" 
|1937-1947 (לא שיחקו בזמן מלחמת העולם השנייה)
|שוודיה
|דנמרק
|נורווגיה
|פינלנד
|- bgcolor="#D0E7FF"
|1948-1951
|שוודיה
|דנמרק
|נורווגיה
|פינלנד
|- bgcolor="#F5FAFF"
|1952-1955
|שוודיה
|נורווגיה
|דנמרק
|פינלנד
|- bgcolor="#D0E7FF"
|1956-1959
|שוודיה
|נורווגיה
|דנמרק
|פינלנד
|- bgcolor="#F5FAFF"
|1960-1963
|שוודיה
|דנמרק
|נורווגיה
|פינלנד
|- bgcolor="#D0E7FF"
|1964-1967
|שוודיה
|דנמרק
|פינלנד
|נורווגיה
|- bgcolor="#F5FAFF"
|1968-1971
|שוודיה
|דנמרק
|נורווגיה
|פינלנד
|- bgcolor="#D0E7FF"
|1972-1977
|שוודיה
|דנמרק
|נורווגיה
|פינלנד
|- bgcolor="#F5FAFF"
|1978-1980
|דנמרק
|שוודיה
|נורווגיה
|פינלנד
|- bgcolor="#D0E7FF"
|1981-1985
|דנמרק
|שוודיה
|נורווגיה
|פינלנד
|- bgcolor="#F5FAFF"
|2000-2001
|פינלנד
|איסלנד
|דנמרק
|נורווגיה
|}
==קישורים חיצוניים==

* [http://www.rsssf.com/tablesn/nordic.html מידע כללי על התחרות] 

קטגוריה:שוודיה: כדורגל
קטגוריה:תחרויות כדורגל בדנמרק
קטגוריה:נורווגיה: כדורגל
קטגוריה:איסלנד: כדורגל
קטגוריה:פינלנד: כדורגל
קטגוריה:איי פארו: כדורגל
קטגוריה:תחרויות כדורגל לא פעילות
קטגוריה:המדינות הנורדיות
תעבורת רשת

גרף המציג את תעבורת הרשת בוויקיפדיה האנגלית בין השנים 2008 עד 2015
תעבורת רשת (באנגלית: Web traffic) היא כמות הנתונים שנשלחת ומתקבלת אצל גולשי אינטרנט שנכנסים לאתר אינטרנט מסוים.

באתרי אינטרנט רבים מתבצע כל העת רישום של מידע רב אודות המבקרים באתר, בהם מידע אודות סך כמות המבקרים באתר, כאשר בטווח הארוך מידע זה עוזר לבעלי האתר להבין מהם החלקים או הדפים הכי פופולריים באתר, ומסייע ללמוד אם ישנן מגמות ברורות בקרב קהל הקוראים באתר או בדף מסוים על סמך נתוני תעבורת הרשת של האתר - כגון מציאת דף מסוים באתר שזוכה בעיקר לצפיות מאנשים שנמצאים במדינה מסוימת או ישוב מסוים. 

ישנם חברות פרסום רבות כיום אשר משלמות לבעלי אתרים פופולריים בתמורה להצבת פרסומות במיקום בולט באתר, בתנאי שאכן תעבורת הרשת (כמות המבקרים הקבועה) של האתר גבוהה למדי. בשל כך, לעיתים רבות בעלי אתרי אינטרנט חותרים כל העת להגדיל במידה ניכרת את תעבורת הרשת באתר על ידי שיפור מהותי של מיקומי דפי האתר בתוצאות החיפוש של מנועי החיפוש לביטויי החיפוש הנשאלים על ידי שוקי היעד של האתר (ראו קידום אתרים במנועי חיפוש).

== ראו גם ==
* כריית מידע

קטגוריה:שיווק באינטרנט
אנטליהספור

מועדון אנטליהספור (בטורקית: Antalyaspor Kulübü) הוא מועדון כדורגל טורקי מהעיר אנטליה. המועדון הוקם בשנת 1966 והקבוצה הבכירה שלו משחקת בליגת העל הטורקית, ועורכת את משחקיה הביתיים באצטדיון אנטליה.

==היסטוריה==
אנטליהספור הוקמה בשנת 1966 כתוצאה מאיחודן של שלוש קבוצות מקומיות, יניקאפי סוספור, אילק אישיקספור ופרוקרומספור, בעיר החוף אנטליה. הקבוצה התחרתה בליגות הנמוכות בטורקיה בטרם עלה לסופר ליג בשנת 1982. התקופה הראשונה של הקבוצה בליגה העליונה נמשכה שנתיים, כשבתום עונת ירדה הקבוצה בחזרה לליגה השנייה. בעונה שלאחר מכן עלתה בשנית לליגה הראשונה, אך ירדה בחזרה בתום העונה. הקבוצה התחרתה בליגה השנייה עד סוף עונת , אז ניצח 2–3 את איסטמבולספור לאחר הארכה בגמר של פלייאוף הקידום לליגה הבכירה.

התקופה הארוכה ביותר של הקבוצה בליגה העליונה נמשכה עד שנת 2002, ובמהלכה התחרה בגביע האינטרטוטו פעמיים, ובגביע אופ"א פעם אחת. הקבוצה העפילה לגמר הגביע הטורקי בשנת 2000, אך הפסידה 3–5 לאחר הארכה לגלאטסראיי. אנטליהספור התחרתה בגביע אופ"א בעונת . הקבוצה ניצחה את ורדר ברמן 0-2 בחוץ, אבל במשחק השני הוא הפסידה 0–6. הקבוצה ירדה בסוף עונת לליגה השנייה, לאחר שסיימה בנקודה אחת מתחת לקו האדום.

הקבוצה עלתה חזרה לסופר ליג בעונת , לאחר שסיים במקום השני בליגה השנייה. בשנה שלאחר מכן ירדה הקבוצה בחזרה לליגה השנייה, אך הצליחה לשוב לליגה הבכירה כעבור עונה. הקבוצה סיימה במקום התשיעי בסוף עונת .

בעונת 2014/2015 סיימה הקבוצה במקום הרביעי בליגת המשנה, אך העפילה בחזרה לליגת העל לאחר עונה אחת בלבד, לאחר שניצחה במשחקי הפלייאוף את סמסונספור.

==סמל המועדון==
סמל המועדון כולל את האותיות: A (העיר אנטליה - Antalya) ו-S (ספור - spor, תספורט בשפה ההטורקית) בהתאמה.
בין האותיות מופיע "הצריח המחורץ", מינרט של מסגד עתיק מהתקופה הסלג'וקית ומסמליה של העיר אנטליה.

שלוש הצורות המלבניות באיור המינרט מסמלות את שלושת המועדונים שהתאחדו והקימו יחד את אנטליהספור.

==אצטדיון==
מגרשה הביתי של הקבוצה עד 2015 היה אצטדיון אקדניז יוניברסיטי, והייתה לו תכולה של 7,083 מושבים.

בשנת 2013 החלה אנטליהספור בבנייתו של אצטדיון חדש, אצטדיון ניו אנטליה שבו 32,539 מושבים. האצטדיון נפתח ב-25 באוקטובר 2015.

== סגל נוכחי ==
נכון ל-17 בספטמבר 2023

 (בהשאלה מאל-אהלי)

 (בהשאלה מגלאטסראיי)

 (קפטן)

==הישגים==
הגביע הטורקי:
*סגנות (1): 2000

TFF הליגה הראשונה (ליגת המשנה):
*זכייה (2): 1982, 1986
*סגנות (2): 2006, 2008

==אנטליהספור בתחרויות אירופאיות==
גביע האינטרטוטו:
{| class="wikitable"
! עונה
! סיבוב
! מדינה
! מועדון
! בית
! חוץ
! סיכום
|-
|rowspan="4"| 1996
|rowspan="4"| שלב הבתים
|
|פ.צ. בזל
|2–5
|
|rowspan="4"| מקום 3
|-
|
|אטקה מינסק
|
|3–0
|-
|
|רוטור וולגוגרד

|2–1
|
|-
|
|שחטאר דונצק
|
|0–1
|-
|
|-
|rowspan="4"|1997
|rowspan="4"| שלב הבתים
|
|צליה
|
|1–1
|rowspan="4"| מקום 4
|-
|
|מכבי חיפה
|0–2
|
|-
|
|לוקומוטיב ניז'ני נובגורוד
|
|0–1
|-
|
|פרולטר זרניאנין
|1–0
|
|-
|}

גביע אופ"א:
{| class="wikitable"
|-
! עונה
! סיבוב
! מדינה
! מועדון
! בית
! חוץ
! סיכום
|-
| rowspan="2"| 
| 1
| 
| קפז
| style="text-align:center;"| 5–0
| style="text-align:center;"| 2–0
| style="text-align:center;"| 7–0
|-
| 2
| 
| ורדר ברמן
| style="text-align:center;"| 0–6
| style="text-align:center;"| 2–0
| style="text-align:center;"| 2–6
|}

==קישורים חיצוניים==

* 

==הערות שוליים==

קטגוריה:קבוצות כדורגל טורקיות
קטגוריה:קבוצות כדורגל שהוקמו ב-1966
קטגוריה:אנטליה
יצחק ניבורסקי

יצחק (איסידורו) ניבּוֹרסקי (Isidoro Niborski; ביידיש: ניבאָרסקי) הוא חוקר יידיש, פרופסור במכון הלאומי לשפות ולתרבויות המזרח (INALCO ) בפריז.

==ביוגרפיה==
יצחק ניבורסקי נולד בבואנוס איירס שבארגנטינה בשנת 1947 כבן זקונים להורים שהיגרו מכוֹזֶ'לֶה (Chorzele, כאָרזשל) שבפולין לפני פרוץ מלחמת העולם השנייה. הוא התחנך בבית חילוני יידישאי.
לצד חינוכו בבית ספר ממשלתי בספרדית, למד גם בבתי ספר חילוניים ביידיש. בין מוריו סופרי היידיש שמואל צסלר ושמואל רוז'נסקי. קיבל תעודת בגרות והוסמך כמורה ליידיש ולעברית בבתי ספר של הקהילה היהודית ב-1963, והחל לעבוד כמורה. ב-1965 השתלם במשך שנה אחת במכון השתלמות למורי חוץ לארץ ע"ש חיים גרינברג שעל יד הסוכנות היהודית.

בשנים 1966–1979 עבד כמורה ליידיש בבתי ספר שונים והורה יידיש גם למבוגרים. הוא עבד בו-זמנית כפקיד במחלקת התרבות של הקהילה היהודית בבואנוס איירס ועבד גם כמגיה וכמתרגם.
בשנים 1970–1979 עבד עם סופר היידיש, צאצא לבית ויז'ניץ, ברוך הגר, על סיפורי החסידים שלו.

נישא ב-1974 ולו שלושה ילדים. 

בסוף שנת 1979 היגר עם משפחתו לפריז. הוא עבד בספריית מֶדֶם בפריז בשנים 1979 – 1992. לימד יידיש בפורומים שונים, Paris Diderot University - Paris 7 ובמכון לשפות ועמי המזרח. השלים דוקטורט ב-1992 בספרות יידיש ומשמש כפרופסור במכון הלאומי לשפות ולתרבויות המזרח (INALCO ) מ-1994. משנת 1984 הוא מלמד יידיש בסמינרים ובקורסי קיץ שונים בערים ובאוניברסיטאות שונות ברחבי העולם: אוקספורד, קולומביה (ניו יורק), בריסל, מוסקבה, בולוניה, ברקלי, וילנה, ירושלים ותל אביב.

משמש כחבר ההנהלה של מרכז היידיש שליד ספריית מדם מאז הקמתו בשנת 2002. פרסם מאמרים בכתבי עת שונים, בהם "די גאלדענע קייט". חיבר ספרים שונים ללימוד יידיש בצרפתית (עם מורים נוספים). כמו כן הוא כותב הקדמות בצרפתית לתרגומים שונים של ספרי יידיש רבים.

==עבודות עיקריות==
*ייִדיש–שפּאַניש ווערטערבוך (מילון יידיש-ספרדית), בואנוס איירס, יווא, 1979 (יחד עם יעקב לרמן)
*אוצר מילים של הרכיב העברי ביידיש בשם: ווערטערבוך פֿון לשון–קודש–שטאַמיקע ווערטער אין ייִדיש, ספריית מדם, פריז 1997 (מהדורה שנייה מורחבת, 1999; מהדורה שלישית עם הוספות והרחבות רבות ב-2012 בשיתוף אליעזר ניבורסקי ונטליה קריניצקה).
*ייִדיש–פֿראַנצייזיש ווערטערבוך (מילון יידיש-צרפתית), ספריית מדם, פריז, 2002 (עם ברל ווייסברוט ושמעון נויברג).
*ווי פֿון אַ פּוסטן פֿאַס, פריז 1996 (שירה ופרוזה ביידיש).

==קישורים חיצוניים==
* 
* 

קטגוריה:חוקרי ספרות יידיש
קטגוריה:יהודים צרפתים
קטגוריה:צרפתים שנולדו ב-1947
לפאייט (לואיזיאנה)

לפאייט (באנגלית: Lafayette) היא בירת מחוז לפאייט במדינת לואיזיאנה בארצות הברית. העיר שוכנת על גדות נהר ורמיליון בחבל אקדיאנה בדרום לואיזיאנה. בעיר מתגוררים 120,623 תושבים (נכון ל-2010), ובמטרופולין שלה מתגוררים 273,738 תושבים (נכון ל-2010).

==היסטוריה==
הראשונים שיישבו את האזור בו נמצאת העיר היום היו בני שבט האטקפה.

במהלך מלחמת הצרפתים והאינדיאנים באמצע המאה ה-18 אזור אקדיה (בקנדה של היום) עבר משליטת צרפת לשליטת בריטניה. הבריטים גירשו את המתיישבים ממוצא צרפתי באקדיה ואקדיאנים רבים עברו לאחר מכן לאזור מדינת לואיזיאנה של היום ובפרט לאזור לפאייט העתידית. גם כיום יש בלפאייט אוכלוסיית קייג'ון גדולה.

ב-1821 ז'אן מוטון, אחד מצאצאי האקדיאנים, הקים את העיר תחת השם "סן ז'אן די ורמיליונוויל" (St. Jean du Vermilionville) שקוצר בהמשך לוורמיליונוויל. כעבור שנתיים נוצר מחוז לפאייט שוורמיליונוויל נבחרה לבירתו. המחוז נקרא על שמו של המרקיז דה לה פאייט, מפקד הכוחות הצרפתים שסייעו לאמריקאים במלחמת העצמאות של ארצות הברית.

הייתה תוכנית לשנות גם את שם העיר ללפאייט, אך השם היה תפוס על ידי פרוור של העיר ניו אורלינס. ב-1884 הפרוור סופח לשטחי ניו אורלינס וורמיליונוויל קיבלה את השם שהתפנה.

כלכלת העיר התבססה בעיקר על חקלאות עד שבשנות ה-40 של המאה ה-20 התגלו בקרבתה מצבורי נפט וגז טבעי.

==חינוך==
בעיר נמצאים מספר מוסדות להשכלה גבוהה, בהם אוניברסיטת לואיזיאנה בלפאייט.

==תחבורה==
את העיר משרת נמל התעופה האזורי לפאייט, הנמצא במרחק של 4 קילומטרים דרום-מזרחית לעיר.

בעיר עוברים הכבישים הבין-מדינתיים 10, המקשר בין ג'קסונוויל בפלורידה וסנטה מוניקה בקליפורניה, ו-49, המקשר בין לפאייט לעיר שריבפורט בצפון לואיזיאנה.

==ערים תאומות==
* 
* 
* 
* 
* 
* 

==קישורים חיצוניים==

* 

==הערות שוליים==

קטגוריה:לואיזיאנה: ערים
קטגוריה:יישובים שהוקמו ב-1821